Ytrebygda

Ytrebygda er en bydel i Bergen, beliggende sørvest for byens sentrum. Den var opprinnelig en del av Fana kommune som ble innlemmet i Bergen i 1972, og senere en del av Fana bydel, men ble administrativt skilt ut som egen bydel i 1990. Området omtales ofte fortsatt som en del av Fana.

Fanatorget, et av bydelsentrene i bydelen, med bla Nav, helsestasjon og barnevernstjenesten, ligger midt i Ytrebygda på Sandsli. 

Ytrebygda hadde 29 875 innbyggere 1. januar 2021. Arealet er 38,45 km² landareal og 0,94 km² ferskvann. Befolkningstettheten for hele bydelen samlet er på 777 innbyggere pr. km² landareal. Ytrebygda grenser til Fana bydel i øst og over Fanafjorden i sør. Over Raunefjorden i vest grenser den til Sund kommune på Sotra. Over Grimstadfjorden i nord grenser den til bydelene Laksevåg og Fyllingsdalen.

De mest urbaniserte områdene ligger i den nordøstlige delen mellom Flyplassveien i sør og Nordåsvannet i nord, avgrenset av Ytrebygdsveien i vest og grensen mot Fana bydel i øst. Lenger vest i bydelen er det omfattende næringsarealer. Næringsområdet Sandsli/Kokstad er hjemsted for mer enn 10 000 arbeidsplasser hovedsakelig innenfor petroleum- og IKT-næringer. Lengst vest i bydelen ligger Bergen lufthavn, Flesland. Nytt terminalbygg åpnet i 1988, mens det nye flyplasshotellet vegg i vegg åpnet i 2007. I 2007 begynte også en utvidelse av selve flyplassen. 

Områdene sør for Flyplassveien er mer landlig. Her ligger Bergens Seilforening, Fana golfklubb og Fana stadion. På Milde lengst sør ligger Arboretet og Botanisk hage og Fana Folkehøgskule, med herregården Store Milde. Like nord for Flyplassveien ligger Siljustøl Museum, komponisten Harald Sæveruds hjem.

Fanatorget bydelsenter ligger på Sandsli. Bydelen dekkes av lokalavisen Fanaposten.

Attraksjoner
Arboretet og Botanisk hage
Siljustøl Museum, komponisten Harald Sæveruds hjem
Store Milde, en herregård i rokokkostil med renessansehage

Kirker
Kirkene i bydelen tilhører Fana prosti:
Søreide kirke fra 1973
Ytrebygda kirke fra 2011

Skoler

Kommunale grunnskoler
Aurdalslia skole, barneskole
Hjellestad skole, barneskole
Liland skole, barneskole
Rå skole, ungdomsskole
Skeie skole, barneskole
Skranevatnet skole, barne- og ungdomsskole
Søreide skole, barneskole
Søråshøgda skole, barneskole
Ytrebygda skole, ungdomsskole

Fylkeskommunale videregående skoler
Nordahl Grieg videregående skole på Rå tilbyr helse- og oppvekstfag, medier og kommunikasjon, studiespesialisering og påbygning til generell studiekompetanse
Sandsli videregående skole på Sandsli tilbyr restaurant- og matfag og studiespesialisering

Folkehøgskole
Fana Folkehøgskule

Grunnkretser
Bydelen Ytrebygda består av 19 grunnkretser som alle tilhører delområdet Ytrebygda.

Demografi og levekår
Bydelen Ytrebygda er inndelt i fire levekårsoner, med unntak for en grunnkrets som inngår i en sone i bydelen Fyllingsdalen. For detaljer om hvilke grunnkretser som inngår i hver levekårsone, se tabell i avsnittet Grunnkretser.

Tabellen viser samlet levekårsindeks for hver levekårsone i Ytrebygda bydel i 2011, folketall i 2011 og 2015 og prosentvis befolkningsendring, prosentvis aldersfordeling og andel ikke-vestlige innvandrere i hver sone. Lav verdi på levekårsindeksen indikerer gode levekår. Indeksen baseres på følgende 11 indikatorer: 1. Sosialhjelp til unge 2. Barnevernstilfeller 3. Utdanningsnivå 4. Bruttoinntekt 5. Barnefattigdom 6. Barneflytting ut av området 7. Kommunale boliger 8. Kriminalitet 9. Uførepensjon 10. Sykefravær og 11. Dødelighet. 

1Jo lavere verdi sonen har på indeksen, jo bedre er levekårene.
2Alle tall i tabellen er for 2011, med unntak av kolonnen Folketall 2015, som viser oppdatert folketall og befolkningsutviklingen i hver sone de siste 4 år sammenlignet med kolonnen Folketall 2011.
3Ikke medregnet grunnkretsen Nordeide (området nord for Steinsvikveien mellom Dolvik og Søvik) som hører til Kyrkjetangen levekårsone sammen med grunnkretser i bydelen Fyllingsdalen (se denne).

Ytrebygda bydel har 5,2 % av den ikke-vestlige innvandrerbefolkningen i Bergen kommune, og 9,3 % av den totale folkemengden i kommunen, ikke medregnet grunnkretsen Nordeide (2011).

Politikk
Kommunestyrevalget i 2011 ga følgende resultat for kretsene i Ytrebygda bydel (stemmetall # og velgerandel %):

Det var 18 388 stemmeberettigede velgere i Ytrebygda bydel, som utgjør 9,1 % av Bergen kommunes totale velgermasse. Det ble avgitt 12 465 godkjente stemmer som gir en valgdeltagelse på 67,8 %. Dette inkluderer ikke blanke og forkastede stemmer (totalt 920 stemmer i Bergen kommune samlet) og stemmer som ikke ble kretsfordelt (totalt 4 682 stemmer i Bergen kommune samlet). Om man anslagsvis legger til 9,1 % av disse var den reelle valgdeltagelsen i Ytrebygda bydel 70,6 %.

Høyre ble det største partiet i bydelen med en oppslutning på 44,6 %, Arbeiderpartiet nest størst med 25,0 % og Fremskrittspartiet tredje størst med 10,9 %. Bydelen hadde en borgerlig overvekt på 35,5 prosentpoeng. I Bergen kommune samlet var den borgerlige overvekten 18,5 prosentpoeng.

H, Frp, KrF og V gikk alle til valg for et borgerlig byråd. V ble ikke med etter valget da de ønsket et byråd uten Frp, så H, Frp og KrF fortsatte i flertallsbyråd som sist.

Referanser